CELEX: 62018TN0740
Language: da
Date: 2018-12-18 00:00:00
Title: Sag T-740/18: Sag anlagt den 18. december 2018 — Taminco and Arysta LifeScience Great Britain mod Kommissionen

25.2.2019   
            
            
               DA
            
            
               Den Europæiske Unions Tidende
            
            
               C 72/35
            
         
      Sag anlagt den 18. december 2018 — Taminco and Arysta LifeScience Great Britain mod Kommissionen
      (Sag T-740/18)
      (2019/C 72/44)
      Processprog: engelsk
      
         Parter
      
      
         Sagsøgere: Taminco BVBA (Gent, Belgien) og Arysta LifeScience Great Britain Ltd (Edinburgh, Det Forenede Kongerige) (ved advokaterne C. Mereu og M. Grunchard)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2018/1500 af 9. oktober 2018 om ikke at forny godkendelsen af aktivstoffet thiram og om forbud mod anvendelse og salg af frø, som er behandlet med plantebeskyttelsesmidler, der indeholder thiram (1), annulleres, og vurderingen af det omhandlede aktivstof henvises til Den Europæiske Fødevaresikkerhedsautoritet (EFSA) og Kommissionen, som fornødent.
               
            
                  —
               
               
                  Udløbsdatoen for godkendelsen af det omhandlede aktivstof udskydes for at gøre det muligt at foretage en fornyet vurdering.
               
            
                  —
               
               
                  Subsidiært annulleres den anfægtede forordning delvist, for så vidt som den forbyder fornyelse af det omhandlede aktivstof med hensyn til behandling af frø.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat seks anbringender.
      
                  1.
               
               
                  Med det første anbringende gøres det gældende, at den anfægtede forordning er behæftet med proceduremæssige fejl, idet Kommissionen ikke har taget hensyn til, at sagsøgerne anmodede om at trække ansøgningen om fornyelse af thiram tilbage hvad angår anvendelse som bladsprøjtemiddel og kun opretholde anvendelsen til behandling af frø.
               
            
                  2.
               
               
                  Med det andet anbringende gøres det gældende, at den anfægtede forordning er vedtaget efter anlæggelse af et åbenbart urigtigt skøn.
               
            
                  3.
               
               
                  Med det tredje anbringende gøres det gældende, at den anfægtede forordning er vedtaget i strid med artikel 4, stk. 5, i forordning (EF) nr. 1107/2009 (2).
               
            
                  4.
               
               
                  Med det fjerde anbringende gøres det gældende, at Kommissionen har handlet ultra vires ved at fremsætte et forslag vedrørende klassificeringen af det omhandlede aktivstof.
               
            
                  5.
               
               
                  Med det femte anbringende gøres det gældende, at den anfægtede forordning er vedtaget efter en procedure, hvorunder sagsøgerens ret til forsvar ikke er blevet iagttaget.
               
            
                  6.
               
               
                  Med det sjette anbringende gøres det gældende, at den anfægtede forordning er vedtaget i strid med forsigtighedsprincippet og de grundlæggende EU-retlige principper om proportionalitet og ligebehandling.
               
            
         (1)  EUT 2018, L 254, s. 1.
      
         (2)  Europa-Parlamentets og Rådets forordning (EF) nr. 1107/2009 af 21.10.2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT 2009, L 309, s. 1).